
REPUBLIKA HRVATSKA
KOPRIVNIČKO-KRIŽEVAČKA ŽUPANIJA 
OPĆINA NOVO VIRJE

[bookmark: _GoBack]Novo Virje, 07.02.2020.


BILJEŠKE UZ GODIŠNJE FINANCIJSKE IZVJEŠTAJE ZA 2019. GODINU


Broj RKP-a:28135
Matični broj:02548534
Naziv obveznika: OPĆINA NOVO VIRJE
Pošta i mjesto: 48355 NOVO VIRJE
Ulica i kućni broj: Trg Vladimira Jagarinca 5
Razina:22
Šifra djelatnosti:8411
Razdjel:000
Šifra grada/općine:561
Žiroračun:2402006-1856100009
IBAN: HR5224020061856100009
Razdoblje: 01.01.2019. - 31.12.2019.

Bilješke uz financijske izvještaje prema čl.7. Pravilnika o financijskom izvještavanju sastavni su dio financijskih izvještaja proračuna i proračunskih korisnika.
Općina Novo Virje kao jedinica lokalne i područne (regionalne) samouprave obveznik je predavanja financijskih izvještaja i to obrazaca:
-Bilanca – obrazac BIL
-Izvještaj o prihodima i rashodima, primicima i izdacima – obrazac PR-RAS
-Izvještaj o rashodima prema funkcijskoj klasifikaciji - obrazac RAS-funkcijski
-Izvještaj o obvezama – obrazac OBVEZE
-Izvještaj o promjenama u vrijednosti i obujmu imovine - obrazac P-VRIO

Financijski izvještaji sastavljeni su prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1.siječnja do 31.prosinca 2019. upućen od strane Ministarstva financija.


Bilješke uz pojedine pozicije Bilance:


Bilanca je sustavni, vrijednosno iskazan pregled imovine, obveza i vlastitih izvora na određeni dan (za proračunsku godinu na dan 31.prosinca). U Bilanci mora postojati ravnoteža odnosno jednakost između imovine tj. aktive i obveza i vlastitih izvora tj. pasive. Imovina se odnosi na nefinancijsku imovinu i financijsku imovinu.
Općina Novo Virje u 2019. godini ima potraživanje za dane zajmove u iznosu od 70.203,00 kn koje se odnosi na kredit Podravec Jakob, te za ostale prihode poslovanja u iznosu od 141.365 kn (renta, komunalna i grobna naknada, šumski  i  vodni doprinos).
Općina Novo Virje u 2019.  godini ima obvezu za primljene kredite i zajmove (tuzemne) u preostalom iznosu od 1.125.000,00 kn koji se odnosi  na izgradnju dječjeg vrtića Bregunica i obveze za rashode poslovanja u iznosu od 61.062 kn (materijalne i financijske rashode).

TABLICA DANIH JAMSTVA U 2019 GODINI

	Redni broj
	Datum izdavanja jamstva
	Mjesto izdavanja jamstva
	Primatelj jamstva / namjena
	Vrijednost jamstva (do navedenog iznosa)
	Veza ugovor broj:

	
	
	
	
	
	



TABLICA PRIMLJENIH JAMSTVA U 2019 GODINI

	Redni broj
	Datum izdavanja jamstva
	Mjesto izdavanja jamstva
	Davatelj jamstva/ namjena
	Vrijednost jamstva (do navedenog iznosa)
	Veza ugovor broj:

	1.
	25.01.2019.
	Zagreb
	Regoč d.o.o./igralo za dječji vrtić
	10.499,68
	Klasa:601-04/18-01/02 
Urbroj:2137/22-18-16

	2.
	12.03.2019.
	Koprivnica
	Petgrad/ projektna dokumentacija ulica
	5.000,00
	Klasa:406-01/19-02/02
Urbroj:2137/22-19-9



Pokrenutih sudskih sporova tokom 2019. godine nije bilo.

Ukupna vrijednost nefinancijske imovine je 10.600.742 kn (AOP 002) povećanje u odnosu na prošlogodišnje razdoblje radi uknjižbe u vlasništvo Općine Novo Virje građevinskog objekta svlačionice i prostorija nogometnog kluba, travnatog terena nogometnog igrališta i nabave računalne, komunikacijske i ostale opreme za rad. 

Ukupna vrijednost financijske imovine je 2.198.932 kn (AOP 063).
Novčanih sredstava u banci na dan 31.12.2019. godine bilo je 1.928.975  kn, a u blagajni 3.689 kn (AOP 065), oročenih sredstava u bankama nije bilo.
AOP 128 – Općina Novo Virje ima dionice i udjele u glavnici u iznosu od 54.700 kn od toga dionice Komunalije d.o.o. Đurđevac u iznosu od 14.500,00 kn  odnosno 0,84% udio u temeljnom kapitalu, 200 kn dionica Komunalne usluge Đurđevac odnosno 1,% udio u temeljnom kapitalu i 40.000 kuna dionica Drava-kom d.o.o. Koprivnica odnosno 1 udio u temeljnom kapitalu.


Bilješke uz pojedine pozicije Izvještaja o prihodima i rashodima, primicima i izdacima – obrazac PR-RAS

AOP 001 – prihodi poslovanja Općine Novo Virje manji su za 1,5 % u odnosu na izvještajno razdoblje prethodne godine, u ovom izvještajnom razdoblju iznose 4.0000.443 kn kako slijedi:
AOP 003 – povećanje uplate prihoda od poreza na dohodak i za fiskalno izravnavanje za 17%
AOP 018 – smanjenje uplate poreza na imovinu (nekretnina) za 15 %
AOP 024 – nema više uplata zaostalih dugova poreza na tvrtku
AOP 045 – smanjenje tekućih pomoći proračunu iz drugih proračuna za 40,9% zbog prestanka pomoći jedinicama lokalne samouprave, manje refundacije radi smanjenja obima kapitalnih ulaganja, nije bilo djelatnika na javnim radovima stoga nema ni prihoda od strane Zavoda za zapošljavanje, pomoći temeljem prijenosa EU sredstava se odnose na  projekat “Zaželi“ 
AOP 074 – smanjenje prihoda od imovine za 14,2% radi smanjenja iznajmljivanja vaga, društvenog doma, naknade za korištenje nefinancijske imovine- rente Ina d.d; sve manje postupaka legalizacije
AOP 105 – smanjenje prihoda od upravnih i administrativnih pristojbi za 22,5% (vodni, šumski i komunalni doprinos) dok je povećanje prihoda od grobne i komunalne naknada radi postupaka prisilne naplate
AOP 123 – povećanje prihoda od donacije se odnosi na donaciju gosp. Debeljak za „Pisanicu“
AOP 136 – smanjenje ostalih prihoda koji se odnose na povrat od Udruge žena Crnec 

AOP 148-Rashodi poslovanja Općine Novo Virje veći su za 6,3 % u odnosu na izvještajno razdoblje prethodne godine, u ovom izvještajnom razdoblju iznose iznose 2.562.291 kn kako slijedi: 
AOP 149 – rashodi za zaposlene su veći za 21,5% radi povećanja plaća za redovan rad zaposlenicima Jedinstvenog upravnog odjela, isplate jubilarne nagrade, više potrebnih sredstava za isplatu plaće za zaposlene u dječjem vrtiću, povećanje broja djece zaposlenih za isplatu dara za djecu, povećanje doprinosa za obvezna osiguranja radi veće mase plaće za isplatu 
AOP 160 – smanjenje materijalnih rashoda za 0,5% radi manje potrošnje ostalog materijala potrebnog  za redovan rad, sitnog inventara, naknade za upotrebu privatnog automobila  u službene svrhe,  dok je došlo do povećanja službenih putovanja, stručnog osposobljavanja zaposlenika (komunalni radnika za ložača) javne rasvjete, plina, dijelova i materijala za tekuće i investicijsko održavanje
AOP 174 – smanjenje rashoda za usluge za 8,9% radi manje tiskovnog informiranja, isplata po ugovoru o djelu, geodetskih usluga, povećan je trošak poštarine radi postupaka prisilne naplate, usluge održavanja opreme, komunalne usluge sve više pražnjenja zelenih otoka, veterinarske usluge radi zbrinjavanja pasa lutalica, računalne za prilagodbu programa zakonskih promjenama, naknade troškova osobama izvan radnog odnosa (Sor) su veće radi povećanja osnovice za obračun doprinosa za obvezna osiguranja
AOP 185 – povećanje ostalih rashoda poslovanja za 73,7 % radi više potrošnje za obilježavanje Dana Općine, naknade za smanjenje količine miješanog komunalnog otpada
AOP 193 – financijski rashodi su manji za 19% radi manje kamata za primljeni kredit za izgradnju dječjeg vrtića Bregunica i manje uplate poreza na potrošnju 
AOP 212 – smanjenje subvencija poljoprivrednicima za 4,9% radi manje podnesenih zahtjeva za sufinanciranje umjetnog osjemenjivanja junica i krava, nazimica i krmača te osiguranja ratarskih i povrtlarskih usjeva
AOP 221 – povećanje pomoći unutar općeg proračuna za 13,8% radi većeg prijenosa sredstava proračunskom korisniku dječjem vrtiću Bregunica (više potrebno za isplatu plaće i veće potrebe sredstava za podmirenje rashoda poslovanja radi načina naplate cijene vrtića kojom se smanjuju priljevi od strane roditelja za drugo, treće, četvrto dijete u obitelji u odnosu na godine boravka u vrtiću)
AOP 246 - smanjenje naknada građanima i kućanstvima za 7,8% radi manje podnesenih zahtjeva za isplatu potpore za novorođene, priključke na vodu i plin, sufinanciranja nabave radnih bilježnica i drugog obrazovnog materijala, te školskog pribora učenicima osnovnih škola 
AOP 257 – povećanje ostalih rashoda za 12,7% odnosi se na donacije udrugama, građanima, OŠ Ferdinandovac za zamjenu stolarije

AOP 341 – rashodi za nabavu nefinancijske imovine Općine Novo Virje manji su za 58,2% u odnosu na izvještajno razdoblje prethodne godine, u ovom izvještajnom razdoblju iznose 215.347 kn kako slijedi:
AOP 354 – smanjenje rashoda za nabavu proizvedene dugotrajne imovine za 56,9%, tokom godine je ulagano u nabavu uredskog namještaja i opreme, razglasa, prijevozna sredstva, projektnu dokumentaciju, uređaje te opremu za dječje igralište u vrtiću i osnovnim školama u Medvedički i Crncu. 

AOP 518 – izdaci za financijsku imovinu i otplate zajmova Općine Novo Virje manji su za 11,8 % u odnosu na izvještajno razdoblje prethodne godine, u ovom izvještajnom razdoblju iznose 300.000 kn i odnose se na otplatu glavnice primljenog kredita za izgradnju dječjeg vrtića Bregunica

AOP 631- višak prihoda i primitaka ostvaren tokom 2019. godine iznosi 948.796 kn

Bilješke uz pojedine pozicije Izvještaj o promjenama u vrijednosti i obujmu imovine – 
Obrazac P-VRIO

U toku 2019. godine godine došlo je do smanjenja obujma proizvedene dugotrajne imovine,  tj. promjena u vrijednosti i obujmu imovine u iznosu od 122.622 kn radi darovanja igrala osnovnim školama u Crncu i Medvedički i kombiniranog dječjeg igrala dječjem vrtiću Bregunica.

Bilješke uz pojedine pozicije Izvještaj o obvezama – obrazac OBVEZE

Na AOP-u 001 (stanje obveza na početku izvještajnog razdoblja - AOP 036 iz izvještaja za prethodnu godinu) iznose 1.595.492 kn
AOP 002 – povećanje obveza u izvještajnom razdoblju iznosi 1.542.502 kn, i odnosi se na obveze za zaposlene, materijalne rashode, financijske, naknade građanima i kućanstvima, obveze za kazne, naknade šteta i kapitalne pomoći, ostale tekuće obveze, te obveze za nabavu nefinancijske imovine.
AOP 019  -podmirene obveze u izvještajnom razdoblju su 1.951.932 kn, i odnose se na obveze za zaposlene, materijalne rashode, financijske, obveze za naknade građanima i kućanstvima, obveze za kazne, naknade šteta i kapitalne pomoći, ostale tekuće obveze, obveze za nefinancijsku imovinu te obveze za kredite i zajmove 
AOP 036 – stanje obveza na kraju izvještajnog razdoblja je 1.186.062 kn od toga dospjele obveze 21.271 kn, a odnose se na materijalne rashode koje čine komunalne i ostale usluge prema početnom stanju iz prethodnih godina. Nedospjele obveze iznose 1.164.790 kn, a odnose se na rate kredita za gradnju dječjeg vrtića Bregunica, te materijalne troškove koje čine službena putovanja, uredski materijal i ostali materijalni rashodi, energija, sitni inventar, usluge telefona, pošte i prijevoza, komunalne usluge, zdravstvene i veterinarske, intelektualne, računalne i bankarske usluge, reprezentacija, pristojbe i naknade. 
Općina Novo Virje redovito podmiruje svoje obveze prema dobavljačima i u roku.


Bilješke uz pojedine pozicije Izvještaja o rashodima prema funkcijskoj klasifikaciji - obrazac RAS-funkcijski

Ovaj izvještaj popunjava se za proračunsku godinu (jedanput godišnje). Sastavljen je prema naputku tj. Okružnici o predaji financijskih izvještaja jedinica lokalne i područne (regionalne) samouprave, proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2019. upućen od strane Ministarstva financija prema kojem AOP 137 (2.150.295 kn) treba odgovarati razlici iznosa iskazanih na AOP oznakama 404 (2.777.638 kn) Ukupni rashodi i AOP 234 (627.344 kn) Prijenosi proračunskim korisnicima iz nadležnog proračuna za financiranje redovne djelatnosti u obrascu PR-RAS. 



     Bilješke izradila:                                                                                            Načelnik:

Željka Bosorić Baruškin                                                                        Branko Mesarov, dr.vet.med.

